Seinäjoen Voimistelijat

Seinäjoen Voimistelijat on vuonna 1927 perustettu seinäjokinen voimisteluseura. Seinäjoen Voimistelijat on kuin pohjalainen talo. Kynnys matalalla, seinät leveällä ja kattokorkealla. 

Seurassa liikkuu yli 1200 harrastajaa vauvasta vaariin. Seuran tavoitteena on sytyttää kipinä aktiiviseen elämään tarjoamalla tasokasta, monipuolista ja innostavaa liikuntaa. 

Seuran toiminta alkoi rouvien voimistelukerhosta ja laajentui myöhemmin kilpatason joukkuevoimisteluun. Seinäjoen Voimistelijat on Seinäjoen vanhin urheiluseura.

Seinäjoen Voimistelijat on lasten ja nuorten sekä aikuisten Tähtiseura. Tuntityöntekijöitä seurassa on liki 100 ja päätoimisia työntekijöitä neljä.

 Harrastetoiminta 
Seura liikuttaa yli 1200 jäsentä ja heistä suurin osa kuuluu harrasteryhmiin. Harrasteryhmien toiminta on 2020 jälkeen laajentunut paljon. Erilaisia harrasteryhmiä järjestetään yhteensä vuositasolla noin 55–65 ryhmää. Tarjonnassa on lapsille ja nuorille esimerkiksi telinevoimistelua, temppu- ja telinetunteja, vauhtitunteja, jumppa- ja voimistelukouluja sekä soveltavaa liikuntaa. Aikuisten tarjontaan onvat vakiintuneet mm. vesijumppa, ladyjumppa ja jooga. 

Vuonna 2022 Jalasjärven Naisvoimistelijoiden toiminta siirtyy seuran alaisuuteen ja vuonna 2023 Lakeuden Taitovoimistelijoiden trampoliinivoimistelu siirtyy Seinäjoen Voimistelijoiden alaisuuteen.

 Kilpailu ja valmennus 
Seurassa voi kilpailla yhdeksästä voimistelulajista kaikkiaan kahdeksassa lajissa: akrobatiavoimistelu, joukkuevoimistelu, kilpa-aerobic, naisten telinevoimistelu, Special Olympics rytminen voimistelu, tanssillinen voimistelu, TeamGym  ja trampoliinivoimistelu. Kilpailutoimintaa seurassa on harrastekilpailusta maajoukkuetason voimisteluun.  

Historian aikana Seinäjoen Voimistelijat on ollut etenkin joukkuevoimistelun osalta hyvin edustettuina kansallisissa ja kansainvälisissä kilpailuissa. Tällaisia joukkueita on ollut mm. Asta (MM-kilpailuedustus), Minorit (maajoukkue ja kansainvälisiä edustuspaikkoja), La Fresa (junioiden MM-kilpailuedustus), Rosa ja Trianda. Kansallisesti menestyneitä joukkueita SM-tasolla on ollut lisäksi Nemesia. Kilpasarjoissa menestystä on seuraan tullut lukuisia vuosia toimintavuosien aikana esimerkiksi Minesia- ja Liliac-joukkueiden kautta. 2020-luvulla seuraan on menestystä tuonut Team SVO juniorit 2023-2024, jotka saavuttivat lukuisia kansainvälisiä kilpailupaikkoja ja kuuluivat B-maajoukkuerinkiin. 

Vuonna 2024 ensimmäinen urheilija TeamGymistä lunasti paikkansa maajoukkueesta. 

Special Olympics rytmisen voimistelun voimistelija Veera Luhtanen saavutti paikkansa Berliinissä järjestettäviin kehitysvammaisten Maailmankisoihin kesällä 2023. Veera Luhtanen toi SisujengistäUutinen. Paralympia.fi. eniten mitaleja Suomeen voittaen viisi kultamitaliaUutinen. Ilta-Sanomat..

 POP Pankki Areena 
Seinäjoen Voimistelijoiden harrastajat liikkuivat koulujen saleissa vuosikymmeniä ja haave omasta hallista oli ollut jo pitkään. Vuonna 2019 projekti laitettiin alkuun ja kesällä 2020 halli valmistui. Hallissa on erillisiä toimitiloja mm. telinetila (telineet ja permanto, volttimonttu ja upotettu trampoliini), joukkuevoimistelu-, kilpa-aerobic-, lämmittely- ja balettitila sekä keittiö, kokoustila ja kaksi toimistohuonetta. 

Vuoden 2020 jälkeen seura on voinut tarjota paremmat olosuhteet voimistelulajien harrastajille. Halli on Seinäjoen ainut toimipiste, jossa voi harrastaa telinevoimistelua. Halli sijaitsee Seinäjoen Kapernaumissa osoitteessa Jalostajankuja 4SVO-halli.  

 Lähteet 

 Aiheesta muualla 
 Seinäjoen Voimistelijoiden kotisivut.

Luokka:Seinäjokelaiset urheiluseurat
Luokka:Suomalaiset voimisteluseurat
Luokka:Joukkuevoimistelu